ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Οκτωβρίου 1996 για την κατάρτιση καταλόγου προϊόντων που ανήκουν στις κλάσεις Α «δεν συμβάλλει στη φωτιά», που προβλέπονται από την απόφαση 94/611/ΕΚ σχετικά με την εφαρμογή του άρθρου 20 της οδηγίας 89/106/ΕΟΚ του Συμβουλίου για τα δομικά προϊόντα (Κείμενο που παρουσιάζει ενδιαφέρον για τον ΕΟΧ) (96/603/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών κανονιστικών και διοικητικών διατάξεων των κρατών μελών για τα δομικά προϊόντα (1), όπως τροποποιήθηκε από την οδηγία 93/68/ΕΟΚ (2),

την απόφαση 94/611/ΕΚ της Επιτροπής, της 9ης Σεπτεμβρίου 1994, σχετικά με την εφαρμογή του άρθρου 20 της οδηγίας 89/106/ΕΟΚ για τα δομικά προϊόντα (3), και ιδίως το άρθρο 1 παράγραφος 1,

Εκτιμώντας:

ότι το άρθρο 3 παράγραφος 2 της οδηγίας 89/106/ΕΟΚ ορίζει ότι, προκειμένου να ληφθούν υπόψη τα διαφορετικά επίπεδα προστασίας, τα οποία ενδεχομένως υφίστανται σε εθνικό, περιφερειακό ή τοπικό επίπεδο, είναι δυνατόν για κάθε βασική απαίτηση να ορίζονται κατηγορίες επιδόσεων στα ερμηνευτικά έγγραφα και τις τεχνικές προδιαγραφές 7

ότι στο σημείο 4.2.1 του ερμηνευτικού εγγράφου αριθ. 2 «πυρασφάλεια» που περιλαμβάνεται στην ανακοίνωση της Επιτροπής σχετικά με τα ερμηνευτικά έγγραφα της οδηγίας 89/106/ΕΟΚ του Συμβουλίου (4), αιτιολογείται η ανάγκη ύπαρξης διαφορετικών επιπέδων της βασικής απαίτησης συναρτήσει του τύπου, της χρήσης και της τοποθεσίας του δομικού έργου, της διάταξης του έργου, της ύπαρξης εγκαταστάσεων έκτακτης ανάγκης 7

ότι στο σημείο 2.2 του ερμηνευτικού εγγράφου αριθ. 2 απαριθμούνται ορισμένα αλληλένδετα μέτρα για την ικανοποίηση της βασικής απαίτησης «πυρασφάλεια», τα οποία από κοινού συμβάλλουν στην κατάστρωση της στρατηγικής πυρασφάλειας που μπορεί να αναπτυχθεί με διαφόρους τρόπους στα κράτη μέλη 7

ότι στο σημείο 4.2.3.3 του ερμηνευτικού εγγράφου αριθ. 2 αναφέρεται ότι ένα από αυτά τα μέτρα που επικρατούν στα κράτη μέλη συνίσταται στον περιορισμό της γένεσης και εξάπλωσης της φωτιάς και του καπνού στο εσωτερικό του χώρου όπου εκδηλώθηκε αρχικά η φωτιά (ή σε μια δεδομένη περιοχή) περιορίζοντας τη συμβολή των δομικών προϊόντων στην πλήρη ανάπτυξη της φωτιάς 7

ότι ο καθορισμός των κλάσεων της βασικής απαίτησης εξαρτάται εν μέρει από το επίπεδο του περιορισμού αυτού 7

ότι το επίπεδο του εν λόγω περιορισμού μπορεί να εκφραστεί μόνον με διαφορετικά επίπεδα επιδόσεων αντίδρασης των προϊόντων στη φωτιά υπό τις συνθήκες τελικής χρήσης τους 7

ότι το σημείο 4.3.1.1 του ερμηνευτικού εγγράφου αριθ. 2 ορίζει ότι, για να επιτραπεί η αξιολόγηση των επιδόσεων αντίδρασης των προϊόντων στη φωτιά, θα μελετηθεί μια εναρμονισμένη λύση, στην οποία θα χρησιμοποιούνται πλήρεις δοκιμές ή δοκιμές κλίμακας τραπέζης που σχετίζονται με περιπτώσεις πραγματικής φωτιάς 7

ότι η λύση αυτή στηρίζεται στην κατάρτιση συστήματος ταξινόμησης σε κλάσεις, το οποίο δεν περιλαμβάνεται στο ερμηνευτικό έγγραφο αλλά θεσπίστηκε στην απόφαση 94/611/ΕΚ 7

ότι στο σύστημα ταξινόμησης που περιέχεται στην απόφαση 94/611/ΕΚ, δημιουργήθηκε κατηγορία «δεν συμβάλλει στη φωτιά» με σκοπό να περιλάβει προϊόντα που δεν χρειάζεται να δοκιμαστούν ως προς την αντίδραση στη φωτιά και τα οποία υπάγονται στις κλάσεις Α των πινάκων 1 και 2 και επιπροσθέτως στον πίνακα 1 ως «κατάλογος μη αναφλέξιμων προϊόντων» 7

ότι το άρθρο 20 παράγραφος 2 της οδηγίας 89/106/ΕΟΚ ορίζει τη διαδικασία που πρέπει να ακολουθείται για τη θέσπιση των διατάξεων που απαιτούνται σχετικά με τον καθορισμό των κατηγοριών (κλάσεων) απαιτήσεων, εφόσον αυτές δεν έχουν περιληφθεί στα ερμηνευτικά έγγραφα 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα υλικά και τα κατασκευαζόμενα από αυτά προϊόντα τα οποία παρατίθενται στο παράρτημα της παρούσας απόφασης κατατάσσονται, λόγω του χαμηλού βαθμού αναφλεξιμότητας και υπό τους όρους που προβλέπονται στο παράρτημα, στις κλάσεις Α («δεν συμβάλλει στη φωτιά») που προβλέπονται στους πίνακες 1 και 2 του παραρτήματος της απόφασης 94/611/ΕΚ.

Δεν απαιτείται για την κατάταξη αυτή, δοκιμή ως προς την αντίδραση στην φωτιά των υλικών αυτών και των κατασκευαζομένων από αυτά προϊόντων.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 4 Οκτωβρίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 40 της 11. 2. 1989, σ. 12.

(2) ΕΕ αριθ. L 220 της 30. 8. 1993, σ. 1.

(3) ΕΕ αριθ. L 241 της 16. 9. 1994, σ. 25.

(4) ΕΕ αριθ. C 62 της 28. 2. 1994, σ. 1.

ΠΑΡΑΡΤΗΜΑ

Υλικά που θεωρούνται ότι ως προς την αντίδραση στη φωτιά υπάγονται στην κλάση Α και προβλέπονται στην απόφαση 94/611/ΕΚ χωρίς να χρειάζεται δοκιμή

Γενικές παρατηρήσεις

Τα προϊόντα πρέπει να είναι κατασκευασμένα από ένα ή περισσότερα από τα ακόλουθα υλικά προκειμένου να θεωρούνται ότι υπάγονται στις κλάσεις Α χωρίς δοκιμή. Τα προϊόντα τα οποία κατασκευάζονται από τη συγκόληση ενός ή περισσοτέρων από τα ακόλουθα υλικά θεωρούνται ότι υπάγονται στις κλάσεις Α χωρίς δοκιμή υπό τον όρο ότι η κόλλα δεν υπερβαίνει 0,1 % κατά βάρος ή κατ' όγκον (ισχύει η χαμηλότερη τιμή).

Εξαιρούνται από τον πίνακα προϊόντα για φατνώματα (π.χ. μονωτικό υλικό) από μία ή περισσότερες οργανικές στρώσεις, ή προϊόντα που περιέχουν οργανικά υλικά τα οποία δεν είναι κατανεμημένα ομοιογενώς (εξαιρουμένης της κόλλας).

Μπορούν επίσης να θεωρηθούν ότι υπάγονται στις κλάσεις Α χωρίς δοκιμή προϊόντα που έχουν κατασκευαστεί από ένα από τα ακόλουθα υλικά με επίστρωση από ανόργανο υλικό (π.χ. επιστρωμένα μεταλλικά προϊόντα).

Κανένα από τα υλικά του πίνακα δεν επιτρέπεται να περιέχει ομοιογενώς κατανεμημένο οργανικό υλικό σε ποσοστό άνω του 1,0 % κατ' όγκο ή κατά βάρος (ισχύει η χαμηλότερη τιμή).

>ΘΕΣΗ ΠΗΝΑΚΑ>